„ Við vorum í fyrstu í gríni að tala um að stofna flokk úti á sjó , en síðan var komin miklu meiri alvara í þetta hjá okkur fyrr en varði , “ segir Friðþjófur Orri Jóhannsson skipstjóri á línubátnum Særifi SH frá Rifi . En nýtt framboð undir forystu hans býður fram í sveitarstjórnar-kosningunum í Snæfellsbæ 31. maí nk . Friðþjófur bætir við : „ Farið var að athuga með fólk á listann og ákveðið að þetta yrði listi fyrir 35 ára og yngri en öllum yrði þó velkomið að vera með . Stefnumálin eru að standa við bakið á fjölskyldufólki og ungu fólki sem er að koma úr námi . Við viljum fá unga fólkið aftur heim í ný og fjölbreytilegri störf og stefnum að meiri afþreyingu fyrir ungt fólk . Ennfremur viljum við beita okkur fyrir því að byggð verði upp betri hafnaraðstöðu á Arnarstapa . Loks viljum við styrkja ferðaþjónustuna og auglýsa sveitarfélagið okkar fyrir ferðamönnum . Markmiðið hjá okkur er að halda útsvari í bæjarfélaginu , “ sagði Friðþjófur Orri . Listi nýs framboðs í Snæfellsbæ ( N lista ) : 1 . Friðþjófur Orri Jóhannsson , skipstjóri og útvarpsmaður 2 . Víðir Haraldsson , vélstjóri og hestamaður